| Melodi Grand Prix 1965 |
| --- |
|  |
| **Datoer:** | **Finale:**13. februar 1965**Resultatprogram:**20. februar 1965 |
| **Sted:** | Store Studio, Oslo |
| **Programleder:** | Odd Grythe |
| **Arrangør:** | Norsk rikskringkasting |
| **Deltakere:** | 5 |
| **Vinner:** | «Karusell» |
| **Artist:** | Kirsti Sparboe |
| Eurovision Song Contest 1965 |
| **Plass i finale:** | 13 av 18 |
| **Poeng i finale:** | 1 |
| 

|  |  |  |
| --- | --- | --- |
| Melodi Grand Prix 1964 |  | Melodi Grand Prix 1966 |

 |

**Melodi Grand Prix 1965** var den sjette utgaven av Melodi Grand Prix, Norges nasjonale uttaking til Eurovision Song Contest. NRK fikk inn 338 bidrag og plukket ut fem av dem til finalen 13. februar 1965. Resultatet ble offentliggjort i en egen sending 20. februar. Vinneren ble «Karusell», sunget av Kirsti Sparboe med både lite orkester og Kringkastingsorkestret. Vinnerlåten var skrevet av Jolly Kramer-Johansen. I den internasjonale finalen i Napoli fikk Kirsti Sparboe oppgaven med å representere Norge. «Karusell» ble nummer 13 av 18 med ett poeng.

Sendingen
---------

Finalen ble holdt i Store Studio på Marienlyst i Oslo, og Odd Grythe var programleder for sjette år på rad. En jury bestående av Finn Ludt, Otto Nielsen og Øivind Bergh hadde plukket ut de fem finalemelodiene blant 338 innsendte bidrag.

Også dette året ble hver melodi framført to ganger: Først én gang med ett sett artister, akkompagnert av Egil Kapstads trio. Dette for å «få et klart uttrykk av melodien, uten noe sidehensyn», som Grythe formulerte det. Deretter ble melodiene framført på nytt i tilfeldig rekkefølge, med nye artister. Denne gang ble sangene akkompagnert av Kringkastingsorkestret, ledet av Øivind Bergh. 

Sendingen ble den korteste Melodi Grand Prix-finalen noensinne, knappe 34 minutter. Det ble heller ikke kåret noen vinner denne kvelden. Årsaken var at publikum skulle avgjøre resultatet ved å stemme per brev og postkort. Resultatet ble først offentliggjort i en ny sending den påfølgende lørdagen. *VGs* anmelder var lite begeistret for ordningen og konstaterte: «Hvis presentasjonen og kåring for fremtiden skal skje på denne måte i fjernsynet har Melodi Grand Prix absolutt ingen berettigelse og bør kuttes ut.» Dette ble også første og siste gang NRK gjorde det på denne måten.

Resultat
--------

Etter finalen i 1964, der storslageren «La meg være ung» bare ble nummer tre, gjorde NRK om på avstemningssystemet i 1965. Juryen forsvant, og for første gang ble publikum invitert til å stemme på sin favorittmelodi – per brev eller postkort. Tv-seerne og radiolytterne valgte favorittmelodien sin, skrev sangens nummer på en konvolutt eller postkort og sendte det inn til NRK senest mandagen etter finalen. Konvolutten eller postkortet måtte også ha navn og adresse på stemmegiveren, ellers ble stemmen forkastet. NRK fikk inn 18 287 gyldige stemmer.

| Nr. | Tittel | Artist, lite orkester | Artist, stort orkester | Komponist | Tekstforfatter | Stemmer | Plass |
| --- | --- | --- | --- | --- | --- | --- | --- |
| 1 | «Med lokk og lur» | Nora Brockstedt | Grynet Molvig | Toralf Tollefsen | Juul Hansen | 5 104 | 2 |
| 2 | «Jeg har en øy» | Jan Høiland | Per Asplin | Sigurd Jansen | Helge Hagerup | 404 | 5 |
| **3** | «**Karusell**» | **Kirsti Sparboe** | **Kirsti Sparboe** | **Jolly Kramer-Johansen** | **9 886** | **1** |
| 4 | «Jenteord» | Per Asplin | Ivar Medaas | Kristian Hauger | Hartvig Kiran | 1 349 | 4 |
| 5 | «Bare det aller, aller beste» | Grynet Molvig | Nora Brockstedt | Kristian Hauger | Juul Hansen | 1 544 | 3 |

Hendelser
---------

Egentlig skulle Wenche Myhre ha sunget «Karusell» med Kringkastingsorkestret, men hun måtte melde forfall i siste liten på grunn av sykdom. Ryktene skulle imidlertid ha det til at Myhre ikke likte låten, og at faren hennes, Kjell Myhre, frarådet henne å delta i konkurransen. I stedet sang Kirsti Sparboe melodien med både lite og stort orkester.

Juul Hansen sto bak teksten til hele tre[*klargjør*] av finalelåtene, mens Kristian Hauger hadde komponert to av dem. I løpet av sin karriere skrev Hauger over tusen poplåter, blant annet evergreenen «Når kastanjene blomstrer i Bygdø Allé». 

Dette året kom den første Melodi Grand Prix-sangen med nynorsk tekst, «Jenteord». Teksten var skrevet av Hartvig Kiran, under pseudonymet Lasse Beitan. 

### Eldste tv-opptak

Finalen er den eldste som finnes i NRKs tv-arkiver. Tv-opptak av finalene fra 1960 til 1964, 1968 og deler av 1972 og 1973 er antatt tapt. NRK har imidlertid bevart lydopptak av finalene i 1960, 1968, 1972 og 1973. Bilde- eller lydopptak av finalene i 1961–1964 eksisterer ikke, men Wenche Myhres framføring av «La meg være ung» i 1964 er bevart i NRKs underholdningskavalkade for året 1964.

Referanser
----------

1. ↑  «Publikum avgjør årets Grand Prix-melodi iår». *A-magasinet*. 13. februar 1965. s. 16.
2. ↑  Odd Grythe (13. februar 1965). «Melodi Grand Prix 1965». Norsk rikskringkasting.
3. ↑  SL (signatur) (22. februar 1965). «Fyldig lørdagsprogram i TV, men …». *Verdens Gang*. s. 23.
4. ↑  «La oss sende Kirsti Sparboe til Napoli!». *Verdens Gang*. 22. februar 1965. s. 22.
5. ↑  Sparboe, Kirsti (1984). *Kirsti Sparboe forteller til Bjørnar Halnum*. Oslo: Atheneum. s. 41. ISBN 8273340309.
6. ↑  NRK (16. desember 2015). «Underholdningsmaskinen, 6. episode (tidskode 01:55)». Norsk rikskringkasting. Besøkt 14. oktober 2017.



| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi-voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: «Ulveham»

 |